
(identifikācijas numurs AS LVM_2026_101_Ak)

PAR PIEDĀVĀJUMU ATVĒRŠANAS SANĀKSMES ATCELŠANU

2026. gada 10. augustā Iepirkumu uzraudzības birojā ir iesniegts sabiedrības ar ierobežotu atbildību “Ķiršu dārzi” iesniegums par akciju sabiedrības “Latvijas valsts meži” rīkotā atklātā konkursa “Meža atjaunošanas, kopšanas un aizsardzības pakalpojumu sniegšana 2027. - 2028. gadā” (identifikācijas numurs AS LVM_2026_101_Ak) nolikumu.
Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” (turpmāk – MK noteikumi Nr. 107) 14. punkts nosaka [Pasūtītājs atver iesniegtos piedāvājumus ne ātrāk kā četras stundas pēc piedāvājumu iesniegšanas termiņa beigām iepirkuma procedūras dokumentos norādītajā vietā un laikā, izņemot Publisko iepirkumu likuma 68. panta septītajā daļā minēto gadījumu. Publisko iepirkumu likuma 68. panta septītajā daļā minētajā gadījumā pasūtītājs pircēja profilā publicē informāciju par piedāvājumu atvēršanas sanāksmes atcelšanu un neatver iesniegtos piedāvājumus. Ja iesniegumu izskatīšanas komisija pieņem Publisko iepirkumu likuma 71. panta otrās daļas 1. punktā minēto lēmumu vai administratīvā lieta tiek izbeigta, pasūtītājs pircēja profilā publicē informāciju par piedāvājumu atvēršanas sanāksmes vietu un laiku, kā arī informē par to pretendentus vismaz trīs darbdienas iepriekš. Ja iesniegumu izskatīšanas komisija pieņem Publisko iepirkumu likuma 71. panta otrās daļas 3. punktā vai trešajā daļā minēto lēmumu, pasūtītājs neatver iesniegtos piedāvājumus un izsniedz vai nosūta tos atpakaļ pretendentiem.].
Ņemot vērā augstāk minēto, paziņojam, ka, pamatojoties uz MK noteikumiem Nr. 107, atklāta konkursa piedāvājumu atvēršanas sanāksme tiek atcelta.
Papildu tam, informējam, ka Iepirkumu uzraudzības biroja tīmekļvietnes paziņojumā un Elektronisko iepirkumu sistēmas e-konkursu apakšsistēmā noteiktais piedāvājumu iesniegšanas termiņš 2026. gada 18. augusts plkst. 10.00 ir spēkā.
